Hierdie is basies ŉ militante sienswyse. Waar die Kerk die Utopia, die teokratiese regering, die Koninkryk, die Triomferende Kerk, d.m.v. ongekende wonderwerke en Joël se oorlogsmag, en die mag van nuwe Apostels, profete en gesalfdes die wêreld gaan oorwin en die duiwel d.m.v. effektiewe geestelike oorlogvoering op sy knieë gaan dwing. Nie uitgesluit nie is ware fisiese oorlog deur Christelike regerings asook deur Regerings wat teokraties word wat die wet van God instel oor ander ongelowiges en ander gelowe. Hier is ons in die millennium en dra die Christene by tot die oorwinning oor die wêreld en Satan. Dan, nadat die kerk alles onder sy voete het, kan Jesus terugkeer. Hulle beskou ook dat Christus in hulle vlees gekom het as nuwe Apostels en Profete in die Gees en nou neem hulle die outoriteit om Satan ŉ pakslae te gee.
Dan is daar die latere vorm van Postmillennialisme. Dit is heelwat verskillend van die geestelike sy van die saak maar tog nie veel verskillend van hulle geestelike vriende Postmillennialiste nie, maar hulle glo nie dat die nuwe era ingelyf gaan word deur die werk van die Heilige Gees met Goddelike ingryping nie. Dit sal ŉ evolusionêre proses wees wat die era sal inbring. Die mens sal self die nuwe era bring deur konstruktiewe politiek van ŉ wêreld verbetering. Almal sal vry wees, broederskap, die armoede sal uit die weg wees. M.a.w. ons moet ons eie millennium laat plaasvind ŉ Paradys en Utopia sonder God.